Kalos-kirjoitus ΚΛΕΟΜΕΛΟΣ ΚΑΛΟΣ, *Kleomelos kalos*, "Kleomelos on kaunis", kiekonheittäjänuorukaista esittävän kuvan yhteydessä. Attikalaisen punakuviotekniikalla koristellun kyliksin tondo, n. 510–500 eaa.
**Kalos-kirjoitus** on antiikin kreikkalaiselle keramiikalle tyypillinen vaasissa oleva piirtokirjoitus, joka ylistää jotakin henkilöä kauniiksi, maskuliinissa *kalos* (καλός) tai harvemmin feminiinissä *kalē* (καλή).

Kalos-kirjoituksia esiintyy pääasiassa Ateenassa tuotetussa attikalaisessa keramiikassa 500-luvun eaa. puolesta välistä 400-luvun eaa. puoleen väliin. Erityisesti niitä esiintyy punakuviokeramiikassa ja symposioneissa eli pidoissa käytetyissä vaasityypeissä kuten kylikseissä. Kirjoitukset liittyivät toisaalta ajalle tyypilliseen nuorukaisten ihailuun ja pederastisiin käytäntöihin, mutta toisaalta myös ajatukseen ihanteellisesta ihmisestä, joka on *kalos kagathos*, "kaunis ja hyvä".

Kirjoitukset on yleensä sijoitettu vaasin muun kuvituksen yhteyteen, mutta ne eivät aina liity mitenkään kuva-aiheeseen. Monet kirjoitukset on tehty vaasin valmistuksen yhteydessä, toisin sanoen ennen polttamista, mutta osa kirjoituksista on jälkeenpäin tehtyjä sponttaaneja raapustuksia, graffiteja.

Joissakin kalos-kirjoituksissa esiintyy pelkästään sana *kalos* tai *kalē*, "kaunis". Joskus kirjoitus on geneerinen, ja siinä lukee esimerkiksi ὅ παῖς καλός, *ho pais kalos*, "poika on kaunis". Joskus sanan yhteydessä on myös ylistettävän henkilön nimi, esimerkiksi Ἐπίδρομος καλὸς, *Epidromos kalos*, "Epidromos on kaunis". Tällaisia kalos-kirjoituksissa esiintyviä nimiä tunnetaan ainakin parisataa.

Esimerkkejä
-----------

**Pelkkä *kalos* tai *kalē***

* Kylpevä nainen ja kirjoitus ΚΑΛΗ. Kyliks, n. 500 eaa.Kylpevä nainen ja kirjoitus ΚΑΛΗ. Kyliks, n. 500 eaa.
* Kaksi nuorukaista ja ΚΑΛΟΣ-kirjoitusta. Kyliks, 500/400-luku eaa.Kaksi nuorukaista ja ΚΑΛΟΣ-kirjoitusta. Kyliks, 500/400-luku eaa.
* Juomankaatajapoika ja kirjoitus ΚΑΛΟΣ. Kyliks, n. 490–480 eaa.Juomankaatajapoika ja kirjoitus ΚΑΛΟΣ. Kyliks, n. 490–480 eaa.
* Poika ja kirjoitus ΚΑΛΟΣ. Kyliks, n. 470 eaa.Poika ja kirjoitus ΚΑΛΟΣ. Kyliks, n. 470 eaa.

**Poika on kaunis (*ho pais kalos*)**

* Minotauros ja kirjoitus ΗΟ ΠΑΙΣ ΚΑΛΟΣ, n. 515 eaa.Minotauros ja kirjoitus ΗΟ ΠΑΙΣ ΚΑΛΟΣ, n. 515 eaa.
* Auloksensoittaja ja kirjoitus ΗΟ ΠΑΙΣ ΚΑΛΟΣ. Kyliks, n. 490.Auloksensoittaja ja kirjoitus ΗΟ ΠΑΙΣ ΚΑΛΟΣ. Kyliks, n. 490.
* Nike ojentaa seppeleen voittajalle ja kirjoitus ΗΟ ΠΑΙΣ ΚΑΛΟΣ. Lanka­rulla, n. 460–450 eaa.Nike ojentaa seppeleen voittajalle ja kirjoitus ΗΟ ΠΑΙΣ ΚΑΛΟΣ. Lanka­rulla, n. 460–450 eaa.
* Mies ostamassa seksiä pojalta ja kirjoitus ΗΟ ΠΑΙΣ ΚΑΛΟΣ. Kyliks, 400-luku eaa.Mies ostamassa seksiä pojalta ja kirjoitus ΗΟ ΠΑΙΣ ΚΑΛΟΣ. Kyliks, 400-luku eaa.

**Nimeltä mainittuna**

* Juhlija ja kirjoitus ΕΠΙΛΥΚΟΣ ΚΑΛΟΣ. Kyliks, n. 510–500 eaa.Juhlija ja kirjoitus ΕΠΙΛΥΚΟΣ ΚΑΛΟΣ. Kyliks, n. 510–500 eaa.
* Nuoren karjun uhraus ja kirjoitus ΕΠΙΔΡΟΜΟΣ ΚΑΛΟΣ. Kyliksin tondo, n. 510–500 eaa.Nuoren karjun uhraus ja kirjoitus ΕΠΙΔΡΟΜΟΣ ΚΑΛΟΣ. Kyliksin tondo, n. 510–500 eaa.
* Amatsoni ja kirjoitus ΤΕΛΕΣΙΕΣ ΚΑΛΟΣ, n. 510–500 eaa.Amatsoni ja kirjoitus ΤΕΛΕΣΙΕΣ ΚΑΛΟΣ, n. 510–500 eaa.
* Artemis, Apollon ja kirjoitus ΚΟΡΟΝΕ ΚΑΛΕ ΦΙΛΟ. Lekyytti, n. 500–450 eaa.Artemis, Apollon ja kirjoitus ΚΟΡΟΝΕ ΚΑΛΕ ΦΙΛΟ. Lekyytti, n. 500–450 eaa.
* Memnon ja kirjoitus ΗΕΡΜΟΓΕΝΕΣ ΚΑΛΟΣ. Kyliks, n. 490–480 eaa.Memnon ja kirjoitus ΗΕΡΜΟΓΕΝΕΣ ΚΑΛΟΣ. Kyliks, n. 490–480 eaa.

Lähteet
-------

1. 1 2 3  Kalos inscriptions *Brill's New Pauly*. Brill. Viitattu 20.1.2020.
2. 1 2 3 4  Kalos inscriptions Classical Art Research Centre, University of Oxford. Viitattu 20.1.2020.

Aiheesta muualla
----------------

* Kuvia tai muita tiedostoja aiheesta **kalos-kirjoitukset** Wikimedia Commonsissa